Държавен вестник, бр. 37, 2000 г., стр. 5

Б Р О Й 37
Д Ъ Р Ж А В Е Н   В Е С Т Н И К
С Т Р .  5
4. По § 74 и § 89 (в частта на създадения нов
чл. 85б) ЗИДЗЛСАХМ
Разпоредбата на § 74 ЗИДЗЛСАХМ предвиж-
да предложенията за откриване и закриване на
аптеки, както и за отнемане на разрешения за
откриване на аптеки пред министъра на здра-
веопазването да се правят от Висш съвет по
фармация. Съветът е консултативен орган на
Министерството на здравеопазването и се със-
тои от представители на изпълнителната власт
в лицето на Министерството на здравеопазване-
то и Изпълнителната агенция по лекарствата,
на доктрината в лицето на Фармацевтичния фа-
култет на Медицинския университет в София, на
гражданското общество в лицето на съсловната
организация на фармацевтите и на представи-
тел на инвеститора на здравното осигуряване—
Националната здравноосигурителна каса.
Подобен е и съставът на Комисията по проз-
рачност, създадена с новия чл. 85б ЗЛСАХМ към
Министерството на здравеопазването, която
одобрява, приема и контролира списъците на
безплатни лекарства (заплащани изцяло или
частично от държавния бюджет и от Нацио-
налната здравноосигурителна каса).
Атакува се участието на представители на “със-
ловната организация на фармацевтите” в двата
органа, на които са възложени държавни функ-
ции, като се поддържа, че в тази част разпоредби-
те противоречат на чл. 12 и 44 от Конституцията.
Съсловната организация на фармацевтите е
организация с нестопанска цел, която като всич-
ки организации от този вид се числи към несто-
панския сектор. Поставя се въпросът, може ли
държавата да ангажира с публично-правни функ-
ции организация от неправителствения сектор,
и второ—защо от всички организации с идеал-
на цел, свързани с фармацията, е определена
тази, а не друга организация.
Организациите с нестопанска цел представ-
ляват обективиран израз на правото на свобод-
но сдружаване, прокламирано в чл. 44, ал. 1 от
Конституцията като основно конституционно-
защитено право на личността. Развитието на
демокрацията изисква включването на все по-
вече организации от нестопанския сектор в
дейности в защита не само на своите и на чле-
новете си интереси, но и в служба на общество-
то като цяло. Разпоредбата на чл. 12, ал. 1 от
Конституцията няма за задача да ограничи це-
лите на гражданските сдружения до тясно кор-
поративни интереси, насочени само към вът-
решните интереси на организацията. Напротив,
организации със цели, насочени към подпома-
гане и благотворителност на хора извън орга-
низацията, се срещат обичайно по-често, те също
защитават интереси на граждани и следовател-
но не са изключени от конституционната защи-
та на чл. 12, ал. 1 от Конституцията.
Нещо повече, държавата може да възлага
изпълнението на публично-правни функции на
организации от неправителствения сектор. По
този начин тя, от една страна, се “разтоварва”
от някои от функциите си, за да хвърли усили-
ята си в други държавни задачи. От друга стра-
на, държавата включва гражданското общест-
во индиректно в участие в управлението. Тъл-
кувайки чл. 44, ал. 1 от Конституцията в Реше-
ние № 10 от 1994 г. по к.д. № 4 от 1994 г. (ДВ,
бр. 87 от 1994 г.), Конституционният съд изрич-
но е предвидил възможност “за възлагане на
изпълнението на определени държавни функ-
ции на сдружения на граждани”. Условието е да
бъде направено със закон.
Именно участието на организация на фар-
мацевтите в подготовката по издаване и отне-
мане на разрешение за откриване на аптека и
по определяне списъка на безплатните лекар-
ства представлява обсъжданата в решението
възможност. С възлагането на публично-прав-
ни функции интересите на съсловната органи-
зация на фармацевтите ни най-малко не се на-
кърняват. Напротив, възложените задачи са
свързани с упражняването на съсловната про-
фесия, което позволява на организацията да се
самоконтролира, излизайки частично от опе-
ката на държавата, и по този начин да защитава
интересите на своите членове допълнително.
Следователно обсъжданите разпоредби не са в
противоречие с чл. 12, ал. 1 от Конституцията.
Съсловната организация на фармацевтите не
е от категориите на създадените със закон корпо-
рации на публичното право със задължително
членство, каквито са Българският лекарски съюз
и Съюзът на стоматолозите в България. Затова и
възложените є държавни задачи са различни по
обем и тежест. Разликата със създадените със
закон съсловни организации е тази, че в случая
организацията трябва да се съгласи да изпълнява
възложените є публични функции (прието също
в Решение № 10 от 1994 г. по к.д. № 4 от 1994 г. на
Конституционния съд). Без значение е дали съг-
ласието ще бъде дадено преди или след възлага-
нето на публично-правните функции. Многооб-
разието и развитието на обществените отноше-
ния налагат и многообразие във формите и начи-
ните, чрез които държавата ще отстъпва част от
своите функции на обществени организации.
Фактът, че държавата е възложила изпълне-
ние на публично-правни функции само на една
организация на фармацевтите, също не води до
нарушение на конституционни начала или прин-
ципи. Съсловната организация на фармацевтите
е правоспособна организация, обединяваща го-
лям брой представители на съсловието. Посочва-
нето є в закона създава правна сигурност за със-
тава и функционирането на консултативно-кон-
тролните органи по § 74 и 89 ЗИДЗЛСАХМ. Въз-
можно е след влизане в сила на закона да се
създадат други съсловни организации на фарма-
цевтите, но именно правото на сдружаване, ко-
ето не може да бъде ограничавано по брой на
организациите и във време на създаването им,
налага държавата да възложи публично-прав-
ните функции със закон на конкретно определе-
на организация. С това не се подценяват или
неравнопоставят различните организации от не-